Moderne wetenskap bevestig vandag wat filosowe vir eeue reeds verkondig, naamlik dat die wêreld 'daar buite' en die beelde wat ons in ons koppe daarvan ronddra, totaal verskillende werklikhede is. Hoe hulle verskil, is die reis waarop Maryna Blomerus haar lesers in Meer as 'n Metafoor wil neem.
Meer as 'n Metafoor ontsluit die diepte en krag van 'n heelal wat volgens die beginsels van selfverwysing en holisme, soos uitgelê deur Jan Smuts in Holism and Evolution, in beheer is van sy eie ewolusie, en redeneer dat die mens die kollektiewe oog is waarmee hierdie heelal homself ken, waarneem en voortdurend herskep.